
[bookmark: _Hlk191516879][bookmark: _Hlk232100950][bookmark: _Hlk237020967]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ՕԳՈՍՏՈՍԻ 6-ի -Ի N 1169-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Իրավական ակտի ընդունման անհրաժեշտությունը. 
Հայաստանի Հանրապետության կառավարության որոշման նախագծով նախատեսվում է ՀՀ 2026թ-ի պետական բյուջեում կատարել վերաբաշխում 70,902.7 հազար դրամի չափով՝ բյուջետային ծախսերի տնտեսագիտական դասակարգման «Շենքերի և շինությունների շինարարություն» հոդվածով՝ Իջևանի թիվ 3 հիմնական դպրոցի ֆուտբոլի, բասկետբոլի և վոլեյբոլի դաշտի վերակառուցման, ինչպես նաև դպրոցին ու թաղամասին սպասարկող պուրակի, մանկական մարզադաշտի կառուցման աշխատանքների մեկնարկման նպատակով։ Նախագծով նաև կատարվում է միջծրագրային փոփոխություն 4,198.0 հազար դրամի չափով՝ ՀՀ Արմավիրի մարզի Գեղակերտի Յուրի Սարգսյանի անվան ծանրամարտի մարզադապրոցի կառուցման նախագծանախահաշվային փաստաթղթերի ձեռքբերման համար:
Վերոնշյալ ծախսերի կատարման համար նվազեցվում են ՀՀ ԿԳՄՍ նախարարության 2026 թվականի պետական բյուջեի 1045 ծրագրի 32005 միջոցառմամբ և 1163 ծրագրի 32002 միջոցառմամբ նախատեսված գումարների մի մասը, որի հետագայում ամբողջական կամ մասնակի վերականգնման անհրաժեշտությունը բացակայում է: 
Ընթացիկ իրավիճակը և խնդիրները.
ՀՀ Տավուշի մարզպետի աշխատակազմի 2023 թվականի գործունեության արդյունքների վերաբերյալ թիվ Վ/87-2024 արձանագրության 1.4 կետով հանձնարարվել է վերակառուցել Իջևան համայնքի թիվ 3 դպրոցի հարակից տարածքում ֆուտբոլի և բասկետբոլի դաշտը, ինչպես նաև բարեկարգել դպրոցին ու թաղամասին սպասարկող պուրակը։ Նշված հանձնարարականի շրջանակներում ՀՀ Տավուշի մարզպետի աշխատակազմի կողմից ձեռք են բերվել նախագծանախահաշվային փաստաթղթերը (գումարը հատկացվել էր ՀՀ կառավարության 25․09․2025թ-ի N 1382-Ն որոշմամբ): ՆՆՓ-երի համաձայն՝ աշխատանքների նախահաշվային արժեքը կազմում է 279,262.3 հազար դրամ: Փաստաթղթերի հիմքով և ՀՀ վարչապետի հանձնարարականի հիման վրա մարզպետի աշխատակազմի կողմից հայտարարվել են պայմանով մրցույթներ և կնքվել պայմանագրեր՝ կապալային աշխատանքների և դրանց նկատմամբ տեխնիկական հսկողության ծառայության ձեռքբերման համար: Օբյեկտի ընդհանուր պայմանագրային արժեքը կազմում է 200,479.4 հազար դրամ: Համաձայն ՀՀ վարչապետի 24.08.2026թ-ի հմ. 02/12.12/28855-2026 հանձնարարականի՝ Նախագծով նախատեսվել է գումար աշխատանքների մեկնարկման համար: Գումարը նախատեսվում է օբյեկտի պայմանագրային արժեքի 35 տոկոսի չափով՝ որպես մինչև տարեվերջ իրացման համար իրատեսական գումար:
[bookmark: _GoBack]Միաժամանակ, հարկ է նշել որ մարզադաշտերի կառուցման աշխատանքները մաս են կազմում 2026-2031թթ ռազմավարության շրջանակներում նախատեսվող «100 կոմբինացված մարզահրապարակներ» ծրագրի: Ծրագրի, ինչպես նաև «100 մարզադպրոցի և արվեստի դպրոցի կառուցում, վերակառուցում, հիմնանորոգում» ծրագրի իրականացման համար նախատեսվում է ՀՀ պետական բյուջեում բացել առանձին միջոցառումներ, ինչպես, սովորաբար, արվում է նման լայնածավալ ռազմավարական կապիտալ ծրագրերի դեպքում: Բացի այդ, ՀՀ Արմավիրի մարզի Գեղակերտի Յուրի Սարգսյանի անվան ծանրամարտի մարզադապրոցի կառուցման նախագծանախահաշվային փաստաթղթերի ձեռքբերման նպատակով ՀՀ 2026թ-ի պետական բյուջեով համապատասխան գումարը նախատեսված էր 1163 ծրագրի 32002 միջոցառման շրջանակներում և նախատեսվում էր նախագծել մարզադպրոցի հիմնանորոգումը, սակայն անհրաժեշտություն է առաջացել կառուցելու նոր շենք և հատկացման համար դասիչը պետք է փոխվեր (այլ հավասար պայմաններում կդառնար 1163 ծրագրի 32001 միջոցառում): Ընդ որում, 2027թ-ի պետական բյուջեի նախագծով նույնպես անհրաժեշտ գումարները նախատեսված են այդ նոր միջոցառումների շրջանակներում:
Նախագծով կատարվում է նաև տեխնիկական ուղղում ՀՀ կառավարության 06.08.2026թ-ի N 1169-Ն որոշման մեջ:


Կարգավորման նպատակը և բնույթը. 
         Որոշման նախագծի ընդունմամբ կապահովվի Իջևանի թիվ 3 հիմնական դպրոցի ֆուտբոլի, բասկետբոլի և վոլեյբոլի դաշտի վերակառուցման, ինչպես նաև դպրոցին ու թաղամասին սպասարկող պուրակի, մանկական մարզադաշտի կառուցման աշխատանքների մեկնարկը:
          
Նախագծի մշակման գործընթացում ներգրավված ինստիտուտները և անձինք.
ՀՀ կրթության, գիտության, մշակույթի և սպորտի նախարարության մասնագետները: 
 
Իրավական ակտի կիրարկման դեպքում ակնկալվող արդյունքը. 

Որոշման ընդունման արդյունքում կապահովվեն մարզական դաստիարակության համար ենթակառուցվածքային առավել բարենպաստ պայմաններ։
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ, Հայաստանի  Հանրապետության կառավարության 2026 թվականի օգոստոսի 6-ի N 1169-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական բյուջեի եկամուտների ու ծախսերի ավելացում կամ նվազում չի առաջանում։

Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.

Նախագիծը բխում է ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի.
· 49-րդ կետի 49.3-րդ ենթակետից՝ «Մարզական նշանակության կառույցների կառուցում և վերանորոգում»:

Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

Այլ տեղեկություններ.
Չկան:



